jkorsvik/nowiki_second_scrape_merged huggingface dataset:
Hans Lindkjølen

Hans Gunnar Lindkjølen (født 21. desember 1923 i Eidskog, død 4. november 2009 i Drammen) var en norsk skolemann, statsstipendiat og forfatter av bøker om samisk historie.
Han var utdannet cand.philol. med nordisk hovedfag, etnologi mellomfag og pedagogikk og kristendomskunnskap grunnfag. Han har vært lærer og rektor ved Den samiske folkehøgskolen i Karasjok, rektor ved Sameskolen i Målselv og Vestbygda skole i Drammen.
Lindkjølen drev aktiv idrett; deltok i femmila på ski i Holmenkollenrennene og som løper i Holmenkollstafetten. Han var med i Milorg under krigen 1940–45 og ble tildelt Deltagermedaljen.
Som statsstipendiat fra 1987 til 1991 arbeidet han med å studere eldre litteratur om samene.


== Litteratur ==
Sambok 21 bøker av Lindkjølen
Hans Lindkjølen. «Kirkens rolle i samisk opplæring». I: Artikkel i boka Samisk skolehistorie 1. Davvi Girji, 2005. www
Pole position

For debutalbumet til det norske bandet The Beat Tornados, se Pole Position (album).Pole position er et begrep fra motorsportskonkurranser på bane, og som betegner fremste startposisjon (hvilket som regel også er beste startposisjon). Rekkefølgen i startoppstillingen blir vanligvis bestemt etter en kvalifisering hvor deltagerne konkurrerer om å oppnå raskeste rundetid på banen. Raskest rundetid kvalifiserer normalt for beste posisjon.
Forskjellige motorsport-serier bruke forskjellige former for å bestemme hvilken fører som får beste startposisjon.
Olavi Remes

Olavi Remes (født 8. september 1909, død 31. desember 1942) var en finsk langrennsløper som konkurrerte på 1930-tallet.


== Meritter ==
Ski-VM 1934 – bronse på 50 km


== Referanser ==


== Eksterne lenker ==
(en) Olavi Remes – Olympedia 
(en) Olavi Remes – FIS (langrenn)
John Wikström

John Wikström (født 1903, død 5. februar 1991) var en svensk langrennsløper, orienteringsløper og syklist som konkurrerte på 1920- og 1930-tallet. Han representerte Luleå SK, IF Thor, Fyrishovs SK (de to siste ligger i Uppsala), samt Stigfinnarna (Stockholm). I orientering representerte han Sanderby SK.
Johns bror, Helge Wikström var også en merittert langrenns- og orienteringsløper, med deltakelse i 2 ski-VM og 2 SM-gull. En annen svensk langrennsløper med samme etternavn, Axel Wikström var derimot ikke i slekt med John og Helge.


== Meritter ==
Ski-VM 1927
sølv på 50 km
4.-plass på 18 km
Ski-VM 1934
5.-plass på 50 kmHan deltok i Vasaloppet mange ganger, men vant aldri. Fra 1926 har han likevel en imponerende rekke med plasseringer: 4-2-21-7-6-18-2-4-8. Han vant også 3 lagseire i Vasaloppet, for Luleå SK.
I SM 1926 vant han 30 km, et halvt sekund foran Sven Utterström. Samme år kom han på 5.-plass i Nordiska spelen, en konkurranse som ble arrangert i perioden 1901 og 1926.
Han var med og vant orienteringsstafetten Budkavle i 1931, der begge brødrene Wikström deltok. Seierstiden var 19t 17m 15s, hele 1 time og 38 minutter før neste lag.
Som elitesyklist har han ingen spesielle meritter, men en 7.-plass på Mälaren Rundt er respektabelt.
Han begynte også litt med skyting i voksen alder.


== Referanser ==


== Eksterne lenker ==
(en) John Wikström – FIS (langrenn)
Nigel Martyn

Anthony Nigel Martyn ble født den 11. august 1966, i byen St. Austell i England. Opprinnelig var han midtbanespiller, men fant etter hvert ut at han passet best mellom stengene i målet. I løpet av proffkarrieren spilte han for Bristol Rovers (1987–89), Crystal Palace (1989–96), Leeds (1996–03) før han avsluttet karrieren i Everton (2003–06).
I løpet av karrieren spilte Martyn bare 23 landskamper for England, fordi David Seaman ble foretrukket som landslagsmålvakt da han var på toppen av karrieren.
Martyn ble dessverre tvunget til å legge keeperhanskene på hylla foran 06/07-sesongen på grunn av en skade.


== Referanser ==


== Eksterne lenker ==
(en) Nigel Martyn – FIFA 
(en) Nigel Martyn – Transfermarkt 
(en) Nigel Martyn – national-football-teams.com 
(en) Nigel Martyn – WorldFootball.net 
(en) Nigel Martyn – Soccerbase.com 
(en) Nigel Martyn – FootballDatabase.eu 
(en) Nigel Martyn – Soccerway 
(en) Nigel Martyn – EU-Football.info 
(tr) Nigel Martyn – Mackolik.com 
(en) Nigel Martyn – FBref 
Alltidfotball.no – Ukas legende: Nigel Martyn
Axel Wikström

Axel Theodor Wikström (1907–1976) var en svensk langrennsløper som konkurrerte på 1930-tallet. Han var fra Skellefteå og representerte Skellefteå AIK.


== Meritter ==
Vinter-OL 1932 – sølv på 18 km
Vinter-OL 1936 – sølv på 50 kmUnder OL i 1936 fikk han 2.-plass bak en annen svenske; Elis Wiklund, med landsmennene Nils-Joel Englund og Hjalmar Bergström på de neste plassene. Denne seieren ble det skrevet om i lang tid, og disse fire ble kalt «kvartetten som ikke kunne sprenges». Neste gang én nasjon tok de øverste 4 plassene på femmila var i 2005, der Norge tok storeslem.
Han vant ingen individuelle SM-gull, men vant lag-gull i 1936 på 30 km sammen Allan Karlson og Alvar Hägglund. Han lyktes med andre ord bedre i internasjonale konkurranser enn på hjemmebane.
Selv om han har samme etternavn som de to meritterte brødrene Helge og John Wikström, er han ikke i slekt med disse.


== Referanser ==


== Eksterne lenker ==
(en) Axel Wikström – Olympics.com 
(en) Axel Wikström – Olympic.org 
(en) Axel Wikström – Olympedia 
(en) Axel Wikström – Sports-Reference (OL-resultater – arkivert) 
(sv) Axel Wikström – Sveriges olympiske komité 
(en) Axel Wikström – FIS (langrenn)
Väinö Liikkanen

Väinö Liikkanen (født 1. november 1903, død 15. oktober 1957) var en finsk langrennsløper som konkurrerte i 1920- og 1930-årene.
Liikkanens første store mesterskap var VM 1929 i Zakopane, der han ble nummer fire på femmila. Under OL 1932 tok han sølv på femmila. Han deltok også under VM 1933 i Innsbruck, der det ble bronse på 18 km og fjerdeplass på femmila. Liikanens siste mesterskap ble VM 1935 i Vysoke Tatry, der han gikk for det finske stafettlaget som tok gull.


== Meritter ==
OL 1932 i Lake Placid – sølv på 50 km
VM 1935 i Vysoke Tatry – gull på 4 x 10 km stafett
VM 1933 i Innsbruck – bronse på 18 km


== Referanser ==


== Eksterne lenker ==
(en) Väinö Liikkanen – Olympedia 
(en) Väinö Liikkanen – Sports-Reference (OL-resultater – arkivert) 
(en) Väinö Liikkanen – FIS (langrenn)
Elis (band)

Elis er et gothic metal-band fra Liechtenstein og Sveits. Bandet startet sin musikalske karrière med Sabine Duenser som frontfigur under navnet Erben der Schöpfung. I 2001 kom deres første CD-single, Elis, og deretter debutalbumet, Twilight. Bandet skiftet senere navn til det nåværende navnet Elis, som også var navnet på debutsingelen.
Under innspillingen av bandets tredje studioalbum, Griefshire (2006), døde daværende vokalist Sabine Duenser av hemorrhagisk hjerneslag, men platen ble likevel utgitt, siden Duenser var ferdig å spille inn vokalen da hun døde. Sandra Schleret ble Sabines etterfølger.


== Medlemmer ==


=== Nåværende medlemmer ===
Sandra Schleret – Vokal
Christian «Chris» Gruber – Gitar
Pete Streit – Gitar
Tom Saxer – Bass, bakgrunnsvokal
Maximilian «Max» Naescher – Trommer


=== Tidligere medlemmer ===
Sabine Duenser – Vokalist
Juergen «Big J» Broger – Gitar
Rene Marxer – Trommer
Franco «Franky» Koller – Trommer


== Diskografi ==
Catharsis (2009)
Show Me The Way (singel) (2007)
Griefshire (2006)
Dark Clouds in a Perfect Sky (2004)
God'Silence, Devil's Temptation (2003)


=== Som Erben Der Schöpfung ===
Twilight (2001)
Elis (singel) (2001)


== Eksterne lenker ==
(en) Elis på Discogs 
(en) Elis på MusicBrainz 
(en) Elis på Encyclopaedia Metallum 
(en) Elis på Spotify 
(en) Elis på Songkick 
(en) Elis på Last.fm 
(en) Elis på MySpace
Ole Bremseth

Ole Bremseth (født 2. januar 1961) er en norsk tidligere skihopper. Bremseth representerte Hokksund Idrettslag.
I VM på ski i nordiske grener 1982 i Oslo vant Bremseth gull i lagkonkurransen i Holmenkollbakken sammen med Johan Sætre, Per Bergerud og Olav Hansson. Individuelt vant Bremseth en bronsemedalje i hopp normal bakke i Midtstubakken etter Armin Kogler, Østerrike og Jari Puikkonen, Finland.
Etter VM i Oslo vant Bremseth seks renn i verdenscupen, to i Lahtis, to i Štrbské Pleso og to i Planica, og han endte på femteplass totalt i verdenscupen dette året. I NM på ski i 1982 på Raufoss vant Bremseth sølvmedalje i normal bakke etter Roger Ruud.


== Verdenscupseire ==


== Referanser ==


== Eksterne lenker ==
(en) Ole Bremseth – FIS (skihopping)
Michal Šlesingr

Michal Šlesingr  (født 3. februar 1983 i Ústí nad Orlicí) er en tsjekkisk skiskytter. Han var med på Tsjekkias lag som ble verdensmester på mix-stafett under VM i skiskyting 2015 i Kontiolax. 
Šlesingr deltok i verdenscupen første gang i Lahtis i sesongen 2001/02 og han har vært på det tsjekkiske landslaget i skiskyting siden 2003. Han vant en sølvmedalje i VM-sprinten i 2007 i Antholz. Šlesingr skjøt feilfritt, men han ble slått av Ole Einar Bjørndalen, som hadde et bomskudd, med 4,8 sekunder.  
Den 16. mars 2008 tok han sin første verdenscupseier da han så vidt slo Nikolaj Kruglov i et spurtoppgjør. Han ble nummer 19 i verdenscupen totalt.


== VM-medaljer ==
2015 Kontiolax – Gull, mix-stafett
2007 Antholz – Sølv, 10 km sprint
2007 Antholz – Bronse, 20 km


== Referanser ==


== Eksterne lenker ==
(en) Michal Šlesingr – Olympics.com 
(en) Michal Šlesingr – Olympic.org 
(en) Michal Šlesingr – Olympedia 
(en) Michal Šlesingr – Sports-Reference (OL-resultater – arkivert) 
(cz) Michal Šlesingr – Tsjekkias olympiske komité 
(en) Michal Šlesingr – IBU 
(en) Michal Šlesingr – biathlon.com.ua
Sabine Duenser

Sabine Duenser (født 27. juni 1977, død 8. juli 2006) var en liechtensteinsk vokalist i gothic metal-bandet  Elis. Duenser døde av hemorrhagisk hjerneslag i 2006.


== Referanser ==


== Eksterne lenker ==
Tysk fanside
(en) Sabine Duenser hos Find a Grave
Sandra Schleret

Sandra Schleret (født 26. juni 1976) er vokalist i bandet Elis. Hun har tidligere spilt i band som Dreams of Sanity, Siegfried, Soulslide og Eyes of Eden.


== Eksterne lenker ==
(en) Sandra Schleret på Internet Movie Database 
(en) Sandra Schleret på Discogs 
(en) Sandra Schleret på MusicBrainz 
(en) Sandra Schleret på Encyclopaedia Metallum
Canon PIXMA MP810

PIXMA MP810 er en multifunksjonsskriver fra Canon som kom på markedet i 2006.
Den har skanner-, printer- og kopimaskin-funksjonalitet.
Den kan lage tosidige utskrifter i 9600 x 2400 dpi, med fem separate blekkpatroner.
Den kan skrive direkte på CD-er og DVD-er.
Den har en kortleser og en tretommers TFT-skjerm for å forhåndsvise bilder og navigere i menyene.
MP810 er etterfølgeren til MP800, og gir bedre utskriftskvalitet. Skanneren er dog tregere. 
Med sine tolv kilo er det en tung skriver.
Den har ingen nettverksmuligheter, men er basert på et USB-grensesnitt.
Skottelåven

Skottelåven var en toetasjes låvebygning på Klomstad i Kvam på en skråning med bru til annen etasje oppstilt av tømmer i laft, om lag 9 meter lang og 4,5-5 meter bred. Der ble en skånselløs massakre utøvet på 116 skotske krigsfanger som tatt under slaget ved Kringen 5. september 1612.


== Referanser ==


== Kilder ==
The Scottish Expedition in Norway in 1612
Ørnulf Hodne For konge og fedreland 2006 ISBN 82-02-26107-4
Spooky Tooth

Spooky Tooth var et engelsk progressivt rockeband som spilte hardrock fra slutten av 1960-tallet. De forsvant ut i ubemerkelse, et problem tilsvarende til The Band i det at de var mer populær blant andre musikere enn hos de jevne publikum. Gruppen fikk aldri noen større hit, men mange av deres album lå jevnt på topp-100 listen over de mest solgte.
Spooky Tooth ble dannet i oktober 1967 fra resten av tidligere band som The Ramrods og The VIPs. Medlemmene skiftet flere ganger, men de som dannet kjernen i bandet var Mike Harrison (født Michael Harrison, 3. september 1942 i Carlisle i Cumbria på tangentinstrumenter og vokal), Greg Ridley (født Alfred Gregory Ridley, 23. oktober 1942 i Aspatra i Cumbria på bass og vokal, døde 19. november 2003 på Java i Spania), Luther (Luke) Grosvenor (født Luther James Grosvenor, 23. desember 1946 i Evesham i Worcestershire, på gitar og vokal), Mike Kellie (født Michael Kellie, 24. mars 1945 i Birmingham i Warwickshire, på trommer) og Gary Wright (født 26. april 1943 i Creskill, New Jersey i USA, på orgel og vokal).
Bandet ble oppløst høsten 1970, men gjenforent i september 1972, oppløst på nytt i september 1974 og på nytt gjenforent i 1998.
Andre velkjente medlemmer var Mick Jones (født Michael Leslie Jones, 27. desember 1944 i London, på gitar og vokal) fra mars 1973 til september 1974, senere i Foreigner, og Mike Patto (født Michael Thomas McCarthy, 22. september 1942 i Cirencester, Gloucestershire, på vokal) fra februar til mai 1974. Ridley ble medlem av Humble Pie i 1969. Grosvenor spilte med Stealers Wheel og Mott the Hoople. Wright hadde en tildels heldig solokarriere.
Spooky Tooths velkjente sang «Better By You, Better Than Me» ble senere innspilt av Judas Priest.


== Plateutgivelser ==
1967 – Supernatural Fairy Tales
1968 – Its All About
1969 – Spooky Two
1970 – Ceremony (med Pierre Henry)
1970 – The Last Puff
1971 - Tobacco Road (=It's All About)
1973 – You Broke My Heart So I Busted Your Jaw
1973 – Witness
1974 – The Mirror
1999 – Cross Purpose
1999 – The Best of Spooky Tooth: That Was Only Yesterday
2000 – Comic Violence
2001 – BBC Sessions


== Eksterne lenker ==
Offisielt nettsted 
(en) Spooky Tooth – kategori av bilder, video eller lyd på Commons 
(en) Spooky Tooth på Internet Movie Database 
(en) Spooky Tooth på Apple Music 
(en) Spooky Tooth på Discogs 
(en) Spooky Tooth på MusicBrainz 
(en) Spooky Tooth på Spotify 
(en) Spooky Tooth på Songkick 
(en) Spooky Tooth på AllMusic 
Spooky Tooth på Facebook
Kardesk

En kardesk er en form for prosjektil, brukt i eldre, glattborede kanoner. En kardeskladning består av en serie mindre kuler (ofte muskettkuler) som virker på omtrent samme måte som en hagle, med vid utspredningsgrad av mindre fragmenter fra en hovedpatron. Kardesk kan minne litt om en splintgranat, men i motsetning til slike innholdet ikke kardesker noe eget sprengstoff, og er ment til bruk i direkte ildgiving mot motstaderne. Kardesk ble brukt som anti-personellvåpen over kortere avstander, og var særlig effektiv mot tette infanteriformasjoner slik de ble brukt på 17- og begynnelsen av 1800-tallet. 
Det finnes mange forskjellige design av kardesk. Felles for alle er at de består av en sylindrisk beholder (av tøy, tre, blikk, jern eller lignende) med mindre, ofte skarpe fragmenter på innsiden, særlig av bly, sten eller jern. Kardesker kunne være produsert sentralt ved arsenalene, eller improviseres i felt ved at vanlige blykuler ble sydd inn i en egnet beholder av tøy, med en forladning i bunnen. Det norske ordet navnet på slike ladninger kommer fra italiensk via tysk, og henviser til blikkhylsteret som var vanlig å pakke slike ladninger i. Det engelske navnet grapeshot («drueskudd») henviser til at ferdigpakkede ladninger i tøyhylster liknet på en drueklase. Det fantes også kombinerte kardesker, der en serie bly- eller jernkuler var kombinert med en større, massiv jernkule. Slike kombinasjonskuler ble særlig brukt mot fransk kavaleri ved Waterloo.Kardeskladninger gikk av bruk etter hvert som man gikk over til riflede kanoner på midten av 1800-tallet. Dette falt sammen med innføringen av bakladere og senere repetervåpen for infanterister. Deres skuddtakt ble derved såpass høy at behovet for de hagle-lignende kardesksuddene i stor grad forsvant.


== Referanser ==


== Kilder ==
Kanongruppa i Fredrikstad har bilde av kardesk
Oversikt over kanonprosjektiler
Joe English

Joe English (født 7. februar 1949) er en amerikansk musiker som i løpet av 1970-tallet spilte trommer i Paul McCartneys band Wings og senere i bandet Sea Level, foruten andre grupper.
English kom fra Rochester i New York og var medlem av Jam Factory, et band basert i Syracuse. Da han søkte en mulighet for å utvikle seg som musiker svarte han på en annonse som søkte etter en trommeslager. Han møtte opp i en gammel bygning hvor han til sin overraskelse møtte Paul McCartney som holdt audition for Wings. Hans første album med Wings var Venus and Mars, og et album senere, Wings at the Speed of Sound, fikk han lov til å synge på en av sangene, «Must Do Something About It». Han var trommeslager på Wings Over the World-turné.
I løpet av september 1977 i løpet av innspillingen av Wings' London Town forlot English Wings grunnet interne uenigheter og flyttet til Macon i Georgia hvor han begynte å spille sammen med Chuck Leavells band Sea Level.
På grunn av sin kristne overbevisning dannet han Joe English Band med seg selv som sanger og trommeslager. Bandet turnerte verden og spilte med andre kristne band. Bandet spilte inn en plate, AKA, men uten Joe English som vokalist.
I 1986 spilte English i Pieces of Eight, et annet kristent band. På slutten av 1980-tallet gikk English sammen med Randy Stonehill, Phil Keaggy, Rick Cua og andre for å danne det kristne bandet Compassion All Star Band. I 1988 spilte bandet inn konsertplaten One by One som også ble deres eneste plate sammen.
På slutten av 1990-tallet sluttet Joe English å spille trommer på profesjonell basis grunnet kroniske helseproblemer.


== Plateutgivelser ==


=== Med Paul McCartney & Wings ===
Venus and Mars (1975)
Wings at the Speed of Sound (1976)
Wings over America (1976)
London Town (1978)


=== Med Sea Level ===
On the Edge(1978)
Long Walk on a Short Pier (1979)
Ballroom, (1980)


=== Med Joe English Band ===
Lights in the World (1980)
Held Accountable (1982)
Press On (1983)
Live (1984)
What You Need (1985)
The Best Is Yet to Come (1985)
Back to Basics: English 101 (1988)
Lights in the World / Held Accountable (1991)


== Eksterne lenker ==
(en) Joe English på Internet Movie Database 
(en) Joe English på Discogs 
(en) Joe English på MusicBrainz 
(en) Joe English på AllMusic
Charles Fox Parham

Charles Fox Parham (født 4. juni 1873 i Muscatine, Iowa, død 29. januar 1929 i sitt hjem i Baxter Springs, Kansas)  var en amerikansk  predikant og pastor i  metodistkirken.  Han regnes blant grunnleggerne til pinsevekkelsen som fikk sitt verdensvide gjennombrudd i 1906.
Han giftet seg  med Sarah Thistlewaite i 1886.Parham begynte å holde møter allerede som 15-åring. Han hadde sin bakgrunn i metodistkirken, men var også opptatt av hellighetsbevegelsen.
I 1895 brøt han med metodistkirken og etablerte en egen virksomhet.  I 1898 flyttet han virksomheten til Topeka i Kansas.


== Topeka ==
Parham startet en bibelskole i Topeka, den ble åpnet den 1. oktober 1900. Åndsdåpen (dåpen i Den hellige ånd ) fikk en radikal oppvåkning på begynnelsen av 1900-tallet og var et av de viktig tema i skolens undervisning.  Den 1. januar 1901,  falt ånden på Agnes Ozman. Hun regnes som den første som talte i tunger i nyere tid.  Noen dager senere fikk Parham oppleve det samme. Bibelskolen i Topeka eksisterte bare i ett år. Bygningen som rommet skolen ble solgt og Parham måtte flytte ut. Det ble forsøkt å finne nye lokaler, uten å lykkes.


== Bethel Bible College ==
Parham flyttet og startet bibelskolen Bethel Bible College.  En av elevene, i 1905, var William J. Seymour, som tok et ti ukers bibelkurs. Seymour hadde en lengsel etter å tjene Gud med sitt liv.  Seymour var afroamerikansk og farget.  På grunn av raselovene fikk han ikke komme inn i klasserommet sammen med de andre elevene, men måtte sitte på gangen.  Seymour utviklet en tro på tungetalen (glossolalia) som en stadfestelse på åndsdåpen (å bli fylt av Den hellige ånd). Seymour reiste i 1906 til Los Angeles som evangelist.  I Los Angeles ble Seymour pastor i Apostolisk trosmisjon, menigheten der vekkelsen i Azusa street oppstod, vekkelsen som spredte seg utover i verden og ble til den moderne pinsevekkelsen. Hundre år senere teller pinsevekkelsen 600 millioner medlemmer.


== Kritikk ==
Parham har fått noe kritikk mot seg i ettertid. Han skal ha vært negativt innstilt og kommet med kritikk ovenfor vekkelsen i Azusa street og William J. Seymour. Muligens fordi Seymour var farget (afroamerikaner).  Parham skal visstnok også ha vært medlem i Ku Klux Klan.  Han ble også i 1907 anklaget for overgrep på to yngre kvinner i San Antonio, Texas. Anklagen ble senere droppet.


== Bokutgivelser ==
1902 – A Voice Crying in the Wilderness.   Apostolic Faith Bible College.
1911 – The Everlasting Gospel.  Apostolic Faith Bible College.


== Referanser ==


== Kilder ==
Korsets Seier 2006 – 2007. Artikelserien: Pinsebevegelsen 100 år.
Korsets Seier. Bibelskolen i Topeka.  26. mai 2006 side 14.
Johansen, Oddvar. 2006. Fra Azusa til hele verden.  Korsets Seier, 12. mai 2006, side 14-15.
Johansen, Oddvar. 2007.  Sterk vekst for pinsevekkelsen i 2006. Korsets Seier. 5. januar 2007 side 2-3.


== Eksterne lenker ==
lag%201920.pdf Pinsebevegelsen i USA
Evan Roberts

Evan Roberts (født 8. juni 1878, død 29. september 1951) var en lekpredikant og leder i forsamlingen som opplevde vekkelsen i Wales. Even Roberts var en ydmyk mann og trakk seg tilbake og gav Gud æren for det som skjedde. Helsen ble etterhvert dårlig og han døde i 1951. 
Evan Roberts hadde 13 søsken og var sønn av Hanna og Henry Roberts.  Han vokste opp i Lughor i Wales.  


== Søkende etter Guds nærhet ==
Roberts hadde lenge vært i inderlig bønn til Gud og møtte Gud på en sterk måte, og hevder å ha blitt rykket inn i Guds nærhet og talt ansikt til ansikt med Gud i fire timer. Roberts liv ble forandret etter dette og han reiste til byen Lughor i Wales. 
Roberts kjente til Hellighetsbevegelsen, som gjorde seg bemerket i Amerika på 1800-tallet.  Mot slutten av 1800-tallet hadde mange mennesker en lengsel etter en berøring av Den hellige ånd.  Dette var en lengsel etter hellighet hos en rekke kristne på den tiden.   Det var særlig baptister og metodister som ble berørt av den åndelige lengselen. John Wesley snakket om to tyngdepunkter i den kristens liv, rettferdiggjørelsen og helliggjørelsen.  Det var den 1. januar 1901 at  Den hellige ånd falt på Agnes Ozman, som ble åndsdøpt (dåpen i Den hellige ånd) med tungetale som tegn.  Dette var nok også kjent for Roberts.  
Storbritannia og Europa hadde tidligere opplevd store vekkelser. På 1850-tallet var det en stor vekkelse. Den var spredt over hele Storbritannia og det regnes med at omtrent 100 000 mennesker hadde blitt frelst dengang.  Den vekkelsen hadde innvirkning på hele samfunnet.
Evan Roberts hadde en sterk nød for sine medmennesker og var oppgitt over synden og umoralen i samfunnet.  Han bad særlig om en kristen vekkelse for det sekulære Europa.  Han har skrevet …allerede i lang tid har jeg vært dypt ulykkelig over kristendommens forfall….


== Vekkelsen i Wales ==
Sammen med andre kristne i byen Lughor,  begynte han med bønnekampanjer. Mange kristne opplevde en lengsel etter mer av Guds nærhet og gudshusene var fulle av kristne i bønn, hele døgnet.
Vekkelsen i Wales var en sterk kristen vekkelse som rystet Wales i 1904–1905.  Vekkelsen var en av de kraftigste og merkeligste vekkelser i moderne tid fordi den fikk slik innvirkning på hele samfunnet.  Det var tegn og mirakel, syner og åpenbaringer, budskap i tunger og tungetale i på ulike språk, såkalte språkunder.  Stjålne ting ble levert tilbake, vertshus måtte stengt fordi de ikke lengre hadde alkoholdrikkende kunder.  Kuskene hadde sluttet å banne og hestene kjørte feil, fordi de ikke lenger forstod kommandoene.  Trolig opplevde 150 000 mennesker å bli omvendt i vekkelsen.  Vekkelsen ble kjent over store deler av verden, mange dro til Wales for å oppleve Guds nærhet. En regner den som betydningsfull for og forløperen til pinsevekkelsen. 


== Referanser ==


== Kilder ==
Johansen, Oddvar. 2006. 150.000 søkte frelse i Wales.  Korsets Seier, 9. juni 2006, side 12-13.
Johansen, Oddvar. 2007.  Sterk vekst for pinsevekkelsen i 2006. Korsets Seier. 5. januar 2007 side 2-3.


== Eksterne lenker ==
www.welshrevival.com – Evan Roberts